
Biograffa áiMaffa Maffa Figueroadacie 


Marta Maria Figueroa - Lacle a nace na Oranjestad, Aruba, dia 2 di october 
1949. Su tata yama Jozef Jacob, pero nan ta yam’e Jacobo. Su mama yama 
Rosalinda y nan ta tabata yam’e Rosa. Marta a nace y crece den e bario banda di 
misa di Playa. Nan tabata shete ruman. Tin algun cu a fayece caba. Marta ta e di 
seis, e ta e prome yiu muhe y tabatin cinco ruman homber y despues a bin dos yiu 
muhe mas. Na aña 1969 Marta a casa cu Oscar Figueroa. Fecha di nacemento di 
Oscar ta 26 di juli 1938. Nan tin tres yiu. E prome ta Indrah, kende a nace na mei 
1969, despues a bin Sasha na maart 1970 y Oscar Angelo (nan ta yam’e Angelo), 
kende a nace na september 1973. Tur e rumannan di Marta a bay les di fio y piano 
y un tabata toca saxofon tambe. E tabatin un mas cu tabata toca guitara. Marta su 
mama tambe tabata hopi musical. 


Segun Narta e blda artlstico a nifica locual e tabata gusta (o’i tempo 
cu e tabata chikito. 


Marta a casa cu un persona cu ta gusta musica y su yiunan tambe ta gusta musica. E1 a keda den musica y ta 
loke el a gusta fo’i tempo e tabata chikito. E ta corda ora cu Oscar a fayece, Pierewietje a “back e up”. Semper 
Oscar tabata yuda Marta, e ta traha cancionnan tambe y asina ta tene contento. 


E bida artistico 


Marta semper a gusta musica y e 
muchanan. E1 a cuminsa cu les di 
piano cu cuatro aña, cerca 
juffrouw Sofia Eman. Esey ta 
tempo e tabata mas chikito. E1 a 
duna Marta les hopi aña. Despues 
Marta a haya les di meneer Seiler 
kende tabata director di Arubaanse 
Muziekschool. Na Corsou, Marta 
a bay intemaat y el a haya les di 
Coco Palm tambe pa un tempo, 
pasobra Marta no a keda mucho 
na intemaat. Tempo e tabatin dies 
aña, e tabatin un juffrouw cu ta 
bira constantemente malo, anto pa 
Marta esaki a resulta bon: nan ta 
haya liber, nan tin di bay cas. 

Pero, di biaha e tabata bay 
kleuterschool cu tabata band’i su 
cas e tempo ey. E tabata yuda 


e juffrouwnan cu e muchanan y 
tabata canta cu nan. Ademas den e 
mesun temporada ey, Marta tabatin 
su primanan cu tabata biba un tiki 
mas leu, na Dominicanessestraat. 
Nan tabata reuni, semper nan ta 
bay hunga cerca otro y nan a dicidi 
di lanta un club. E tempo ey, e 
“bokkesprong” tabata hopi na 
moda. Nomber di e club a bira “De 
bokkespringers”. Nan tabata hopi 
hulandes orienta e tempo ey na 
scol y nan a cuminsa organisa 
algun cos. Pa nan por a haci un 
feria, nan a cuminsa cumpra e 
cosnan cu e muchanan por gana. 
Cu placa cu nan a spaar, nan tabata 
cumpra cosnan pa grabbelton etc. 
Marta tabatin un mman homber 
tambe cu tabata un bon tecnico. 



E tabata pone cahanan di palo, 
ta fura nan - e tempo ey tabatin 
propaganda di sigaria di carton 
manera poster - anto esey e 
tabata pega pa dorna e cahanan 
un tiki pa nan no keda mahos. 
Pero ta mucha chikito so mag di 
sinta eyden.. E ta pone e motor 
drey, anto supuestamente nan tin 
manera un estilo di cabayito cu 
e autonan cu ta drey. Nan tin 
grabbelton y touwtjes trekken. 
Tambe nan tabata haci show. 
Francis cu nan tabata yam’e 
Pati, tabata e raman mas chikito, 


n 


Marta tabata ynda e lullronwnan cn e mnchanan y 
tabata canta cu nan na kleutenchool ora e haya llber 

Marta ta cana 
bay den 
becindario dl 
Sividivi, anto e ta 
bisa cas pa cas cn 
nan tin show y ta 
cuatro placa 
(dles cen) pa 
entrada! 


pero di tamaño e ta mas grandi cu 
Marta. E tabatin hopi interes den 
electronica. E tambe tabata yuda nan. 
Nan tabata haci show tambe. E 
tempo aya, no tabatin facebook, Tele 
Aruba no a cuminsa ainda cu nan por 
a haci propaganda. Tabatin 
radio-emisora, pero nan a dicidi cu 
nan mes ta haci propaganda. Marta ta 
cana bay den becindario di Sividivi, 
anto e ta bisa cas pa cas cu nan tin 
show y ta cuatro placa (dies cen) pa 
entrada! E hendenan ta bin, kiermen 
nan ta haya e publico cu nan a spera. 
Nan mester a pone un cantidad di 
stoel, pa tur cu ta presencia e show. 
Marta tabatin un tape recorder cu el a 
haya cerca un otro ruman homber. E 
tabata graba tur e canticanan, E ta 
toca nan, anto fuera di esey nan 
tabatin “disconan 78” tambe. Cu e 
disconan, nan ta combina pa haci e 
bailenan. Marta ta haci un tiki baile y 
su prima Gladys cu a fayece 


recientemente, tabata bin cu 
coreografia. E ta coy saya di su mama 
pa e bailenan, door cu ya nan no 
tabata tin mucho cen pa cumpra paña. 
Tambe di nan spaargeld nan ta bay 
cumpra crépe-papier, anto cada baile 
nan ta duna un color. Marta tabata 
wak con nan tabata cose, pasobra su 
mama tabatin negoshi di cosemento 
tambe. Despues e mes tabata cose y 
tabatin negoshi. Nan ta wanta tur cos 
cu un faha hancho y un blusa blanco. 
Asina e trahenan di e baile a keda cla. 
Ora Marta a bira mas grandi, el a casa 
tambe. Marta a cuminsa traha cantica, 
pasobra mester cantica pa graba. Anto 
Oscar su casa, a bis’e cu e tin yen di 
amigo cu ta gusta toca. Nan a train e 
canticanan y a keda mas o menos cla 
pa graba. Marta su ruman homber 
Antonio a tende cu nan ta den cuenta 
di graba. Masha entusiasma ya e 
tabata para cla pa yuda cu e 
grabacion. E tempo ey e no tabatin un 
bon studio di grabacion ainda. 


Deflicacion musical 


Piano ta e unico instrumento 
musical cu Marta por a toca. E kier 
a siña toca guitara, pasobra ta facil 
pa bo bay tur caminda cu bo 
guitara. Sinembargo, su mama a 
“pone pia bou” cu e mester bay les 
di piano! Su mama tabata hopi 
streng! Tabatin un señora cu tabata 
wak pa nan, ta gewoon tal dia y tal 
ora bo tin cu bay y e ta pone 


cu mester bay practica nan les cu 
nan tin pa e siguiente biaha. Tin 
biaha Marta kier a “horta un short”: 
e ta lanta for di piano, cana bay, 
luga mama ta scondi tras di e porta! 
E ta wak Marta y ta bis’e pa e bay 
bek! Obligatoriamente Marta ta 
bolbe sigui cu su ehercicionan di 
piano, cu na final toch sigur a yud’e 
cu su proyectonan musical. 



Desaroyo musical 


E muchanan a graba y Oscar a bin puntr’e ta con a para cu e disco di largo duracion (longplay). Ta e 
muchanan ta puntra, nan kier tende con e cos a sali. Y asina Marta a bay traha riba esey. Nunca di su bida el a 
graba un disco. Antonio su ruman a bisa Marta cu Eduardo Maya cu ta toca trompet, ta bayendo Colombia cu 
su banda. E1 a bisa cu si nan dun’e e cen, e por hiba e “master tape” na e compania cu ta imprimi disco, anto 
cada ken ta bin cu un caha di longplay bek pa Aruba. Nan a manda traha mil longplay. Marta a bay cerca 
Imelda de Cuba kende tabata “e producer”. 

Produccion di Pinturanan 


Marta tabata presenta di aña 1976 
e programa Matinette na 
television. Esaki a dura shete aña. 
Marta sa cu Imelda tabata ilustra 
masha bon mes. A bin tur e parti 
electronico cu luz etc. como cu nan 


tabatin programa cu pregunta tambe, 
puzzels etc. y ta Imelda cu su 
pintamento, a produci e 
programa. Marta tabata djis 
present’e, e ora cerca dje el a bay 
ilustra e caratula di e disco y el a 
bis’e mas o menos kico e kier di 
cada cantica. E1 a keda manera 
manera un collage. Esey a bay 
Colombia y despues di un luna mas 
o menos, ata e longplay a bin. Esaki 
tabata algo grandi! No tabatin 
longplay di mucha e tempo ey y e 
tabatin un cantica cu yama 
Pierewietje riba dje. Marta a yama e 



Diferente Longplay di Pierewietje 


longplay Pierewietje, door cu e 
nomber tabata zona bon. 
Pierewietje paharito. E hendenan 
ta bisa Marta mi por haya un 
longplay di Pierewietje? Anto 
asina e nomber a bin y el a keda 
bon pega tambe: Pierewietje! 




Marta a cuminsa prome cu su 
yiunan. Despues nan a sigui cu 
un grupo di seis mucha. Di biaha 
e cantidad a bira diesun cu mas 
mucha tambe den famia, subrino 
y primo. Ora Marta su yiunan a 
cumpli diesdos, diestres aña, nan 
di cu Pierewietje ta zona bon pa 
mucha chikito y nan a sali for di 
e grupo. Ok, e ora door cu Marta 
a bende asina hopi longplay, 
hopi hende tabata conoce. E 
tabata traha cu un señora 
Carmen na oficina di notario, 
anto el a conseha Marta pa e 
sigui cu otro muchanan tambe cu 
no ta e famia. Bo no mester 
hacie di bo famia so. Laga nan 
purba e ora. 


Marta a cuminsa tuma algun 
mucha, pero e tabata concentra 
mas tanto riba canto y tabata haci 
audicion pa canto riba un 
diadomingo asina na cas di 
Carmen. Pasobra Carmen a bisa cu 
nan por bay train na su cas. Dilanti 
di e cas tabata yen di auto, 
muchanan tabata bin masha bunita 
bisti, anto nan tin di haci audicion, 
pa despues Marta scohe ken por 
forma parti di e grupo. Y despues 
bo ta haya e muchanan cu kier 
balia tambe. Marta a concentra 
menos riba baile. Pero ya, nan a 
busca un coreografo despues, of 
hende cu sa mas di baile pa train 
nan. Anto e ora el a bira un grupo 


Muchanan chikito di Pierewietje 


Grupo mas grandi Flash 


Preparacion pa actividadnan musical 



Marta tabatin grupo, despues el a bira dos grupo, despues el a bira tres 
grupo. E1 a cuminsa cu muchanan chikito y esnan mas grandi. Ata, e 
grandinan no kier bay, nan kier keda! E ora ya el a bira boshi, boshi mucha. 
Carmen a bisa Marta, bo sa awor si, no mas na su cas. Marta tabatin 
comprension pa esaki y pa suerte el a logra haya juffrouw Anchie di scol 
preparatorio na Washington, kende a ofrece pa practica na e scol ey y te 
ainda nan t’ey! Awor cu jufffouw Rini y mas cu 150 mucha. 


Show di Pierewietje & Flash 

Grabacionnan realisa 


Tin hopi grabacion realisa. Marta no a 
conta nan, e tin hopi longplay, hopi CD, 
hopi cassette. E tin algun video tambe y 
Tele Aruba a graba hopi, pero Marta no 
a wak tur ultimamente cu nan tabata tin 
“ban bek den tempo”. Pero na 2013 e 
ora Marta a laga filma tur e shownan. 
Pasobra e ta haya pica cu tin un show 
cu e kier wak, anto e no tin e filmacion 
di dje. For di 2013 te 2019, Marta tin 
tur e shownan filma. Esaki ta un 
recuerdo di gran balor. 



i parti intemacional 


Pierewietje & Flash 

1 

E grupo a presenta na Corsou, Boneiro y Hulanda. E muchanan 
grandi a bay Sint Maarten y Santo Domingo. Nan a yega di 
participa hasta pa un baile, anto nan a gana den baile. Esaki ta exigi 
hopi preparacion, disciplina y responsabilidad, pero nan a bay p’e! 

E muchanan a presenta na varios ciudad na Hulanda. 

Acontecimento cn Marta ta considera mas importante den e bida 
arlistico 


Pa Marta su bida a bira Pierewietje, pasobra el a cuminsa cu Pierewietje y e no a stop mas. Marta kier a lag’e 
un biaha, dos biaha, tres biaha. Pero e no por a lag’e. 


Sugerencia na iuturo generacion 


Marta ta kere caminda cu e muchanan por siña algo di musica, o sea den baile, of riba un instrument, duna 
nan e oportunidad aki of pusha nan pa hacie tambe. Pasobra hopi biaha ta e mayoman - compara cu antes - no 
ta colabora mas. Nan colaboracion ta menos. Pero sigur, poco poco e mayoman modemo lo realisa cu nan 
yiunan merece un educacion cultural cu lo yuda nan grandemente den nan desaroyo general pa nan ta exitoso 
den bida. 

